Antibiotieka en ander vrae | Health24
Posted by: Carla | 2010/05/07
Antibiotieka en ander vrae
My seuntjie het nou die 2de keer in ''n maand oorontsteking. Hy is op Augmentim vir 10 dae. Vandag is dag 7, maar sy neusie loop verskriklik en is heeltemal toe in die nag. Hy hoes ook vreeslik as hy slaap. Hy was vir 5 dae op Proton en Illiadin, maar die 5 dae is verby. 1) Wat kan ek vir hom gee - dalk Deselex? 2) Is daar iets om sy immuunstelsel vinnig op te bou? Ek moet hom oor 5 weke ENT toe vat om te kyk of die vog en drukking verminder het. 3) Moet ek hom vroë er vat?
Dit is baie belangrik dat jou seuntjie se neus oop moet wees dat die vog wat in sy middelore is kan uitloop deur sy Eustachius-buise.Gebruik net Salex of Sterimar baie gereeld om sy neusie oop en skoon te hou.Aangesien hy onlangs twee keer antibiotikas gehad het is dit baie nodig om vir hom 'n probiotika te gee soos bv Reuteri of Probiflora. Hierdie moet vir minstens 10 dae toegedien word en sal ook help om sy weerstand weer op te bou.Dit is nie nodig om die ONK spesialis vroeer te raadpleeg nie.